چین، آمریکایا، هونگ کونگ‌ا اوزاتدیغی علی چکمه‌سینی توصیه ائدیب.
دیش ایشلری باخانی سؤزچوسو هوا چونیینگ باشکند پکن‌ده کئچیردیگی نؤوبتی مطبوعات کونفرانسیندا، هونگ کونگ جینایتکارلارین چین‌ه قایتاریلماسینی آسان‌لاش‌دیران قانون لاییحه‌سینه قارشی کئچیریلن اعتراض‌لارا قارشی آمریکانین توپلاشما و ایفاده آزادلیغی چاغیریشینا موناسیبتین دگرلندیریب.
موجود پروسه‌لرین ایفاده و توپلانما آزادلیغی علاقه‌سی اولمادیغینی، رادیکال غیری-قانونی زوراکی‌لیق ائیلم‌لری پروبلمی اولدوغونو قئید ائدن هوا، بو حرکت‌لرین دوغرودان هونگ کونگ حقوق سیستمینی ایحلال ائتدیگینی و تک اؤلکه-ایکی سیستمین اساس سرحدلرینه ده جیدی شکیلده میدان اوخودوغونو دئییب.
پکن حکومتی‌نین، هونگ کونگ یئرلی حکومتی‌نین ایداره‌سینی، پولیسین غیری-قانونی زوراکی‌لیق ائیلملرینی جزالاندیرماسینی و هونگ کونگ اجتماعی ثابت‌لیگی قوروماسینی دستکلدیگینی وورغولایان هوا،
چین، قطعیتله هر هانسی بیر خاریجی گوجون هونگ کونگا موداخیله ائتمه‌سینه خوش نیتلیک گؤسترمه‌یه‌جک، هر هانسی بیر خاریجی گوجون هونگ کونگ سالماسینا ایجازه وئرمه‌یه‌جک". شکلینده دانیشدی.
هوا عینی شکیلده،
آمریکا بیر آن اوّل هونگ کونگا اوزانان قارا الینی چکمه‌سینی توصیه ائدیریک". دئدی.
هونگ کونگ محکوم اولونموش و یا حاق‌لاریندا جینایت نیسبتی اولان شخص‌لرین چینه، ماکاو اؤزل ایداره بؤلگه‌سینه و تایوانا اعاده‌سینی آسان‌لاش‌دیران قانون لاییحه‌سی، 3 آوریل‌ده پارلامنته تقدیم اولونموشدو.
هونگ کونگ، 1898ده ایمضا‌لانان "ایجاره سؤزلشمه‌سی" اوزون ایللر اینگیلتره حاکمیتینده قالدیق‌دان سونرا 1997ده چین‌ه تحویل وئریلمیشدی.
ایمضا‌لانان بیرگه بیاننامه چرچیوه‌سینده هونگ کونگا، 2047یه قدر چین‌ه یالنیز خاریجی سیاست و ساوونما کیمی ساحه‌لرده آسی‌لی اولا‌راق "واحید اؤلکه، ایکی سیستم" سیاستی ایداری موستقیل‌لیگینی و قورولوشونو قوروماق حقوقو تانینمیشدی.
